CELEX: 62009TN0385
Language: sk
Date: 2009-10-02 00:00:00
Title: Vec T-385/09: Žaloba podaná 2. októbra 2009 — Annco/ÚHVT — Freche et fils (ANN TAYLOR LOFT)

21.11.2009   
            
            
               SK
            
            
               Úradný vestník Európskej únie
            
            
               C 282/61
            
         Žaloba podaná 2. októbra 2009 — Annco/ÚHVT — Freche et fils (ANN TAYLOR LOFT)
   (Vec T-385/09)
   2009/C 282/113
   Jazyk žaloby: angličtina
   
      Účastníci konania
   
   
      Žalobca: Annco, Inc. (New York, Spojené štáty) (v zastúpení: G. Triet, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Freche et fils associés SARL (Paríž, Francúzsko)
   
      Návrhy žalobcu
   
   
               —
            
            
               vyhlásiť žalobu za dôvodnú,
            
         
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 1. júla 2009 vo veci R 1485/2008-1,
            
         
               —
            
            
               zmeniť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 1. júla 2009 vo veci R 1485/2008-1 tak, že prihlasovaná ochranná známka Spoločenstva bude okrem triedy 35 zapísaná aj pre triedy 18 a 25,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: ochranná známka „ANN TAYLOR LOFT“ pre tovary a služby zaradené do tried 18, 25 a 35.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: zápis francúzskej ochrannej známky „LOFT“ pre tovary zaradené do tried 18 a 25.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009 tým, že odvolací senát nesprávne rozhodol, že existovala pravdepodobnosť zámeny medzi dotknutými ochrannými známkami; porušenie článku 75 nariadenia Rady č. 207/2009 tým, že odvolací senát nesprávne založil svoje rozhodnutie na dôkazoch a dôvodoch, ku ktorým žalobca nemohol predložiť svoje pripomienky.